LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2008 M. LIEPOS 28 D. ĮSAKYMO NR. D1-398 „DĖL IŠRAŠYTŲ GAMINIŲ IR (AR) PAKUOČIŲ ATLIEKŲ SUTVARKYMĄ PATVIRTINANČIŲ (ĮRODANČIŲ) DOKUMENTŲ ATASKAITOS IR GAUTŲ APMOKESTINAMŲJŲ GAMINIŲ IR (AR) PAKUOČIŲ ATLIEKŲ SUTVARKYMĄ PATVIRTINANČIŲ (ĮRODANČIŲ) DOKUMENTŲ ATASKAITOS TEIKIMO TVARKOS APRAŠO PATVIRTINIMO“ PAKEITIMO

2015 m. vasario 13 d. Nr. D1-123

Vilnius

Pakeičiu Lietuvos Respublikos aplinkos ministro 2008 m. liepos 28 d. įsakymą Nr. D1-398 „Dėl Išrašytų gaminių ir (ar) pakuočių atliekų sutvarkymą patvirtinančių (įrodančių) dokumentų ataskaitos ir Gautų apmokestinamųjų gaminių ir (ar) pakuočių atliekų sutvarkymą patvirtinančių (įrodančių) dokumentų ataskaitos teikimo tvarkos aprašo patvirtinimo“ ir jį išdėstau nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS

DĖL IŠRAŠYTŲ GAMINIŲ IR (AR) PAKUOČIŲ ATLIEKŲ SUTVARKYMĄ ĮRODANČIŲ DOKUMENTŲ ATASKAITOS IR IŠRAŠYTŲ PATVIRTINIMŲ APIE APMOKESTINAMŲJŲ GAMINIŲ IR (AR) PAKUOČIŲ ATLIEKŲ SUTVARKYMO UŽDUOČIŲ ĮVYKDYMĄ ATASKAITOS TEIKIMO TVARKOS APRAŠO PATVIRTINIMO

Vadovaudamasis Lietuvos Respublikos atliekų tvarkymo įstatymo 3425 straipsnio 1 dalimi, Gaminių ir (ar) pakuočių atliekų sutvarkymą įrodančių dokumentų išrašymo tvarkos aprašo, patvirtinto Lietuvos Respublikos aplinkos ministro 2013 m. gegužės 20 d. įsakymu Nr. D1-359 „Dėl Gaminių ir (ar) pakuočių atliekų sutvarkymą įrodančių dokumentų išrašymo tvarkos aprašo patvirtinimo“, 44 punktu ir siekdamas užtikrinti mokesčio už aplinkos teršimą administravimą,

tvirtinu Išrašytų gaminių ir (ar) pakučių atliekų sutvarkymą įrodančių dokumentų ataskaitos ir išrašytų patvirtinimų apie apmokestinamųjų gaminių ir (ar) pakuočių atliekų sutvarkymo užduočių įvykdymą ataskaitos teikimo tvarkos aprašą (pridedama).“

Aplinkos ministras	Kęstutis Trečiokas

PATVIRTINTA

Lietuvos Respublikos aplinkos ministro
2008 m. liepos 28 d. įsakymu Nr. D1-398

(Lietuvos Respublikos aplinkos ministro
2015 m. vasario 13 d. įsakymo Nr. D1-123

redakcija)

IŠRAŠYTŲ GAMINIŲ IR (AR) PAKUOČIŲ ATLIEKŲ SUTVARKYMĄ ĮRODANČIŲ DOKUMENTŲ ATASKAITOS IR IŠRAŠYTŲ PATVIRTINIMŲ APIE APMOKESTINAMŲJŲ GAMINIŲ IR (AR) PAKUOČIŲ ATLIEKŲ SUTVARKYMO UŽDUOČIŲ ĮVYKDYMĄ ATASKAITOS TEIKIMO TVARKOS APRAŠAS

I SKYRIUS

BENDROSIOS NUOSTATOS

1. Išrašytų gaminių ir (ar) pakuočių atliekų sutvarkymą įrodančių dokumentų ataskaitos ir išrašytų patvirtinimų apie apmokestinamųjų gaminių ir (ar) pakuočių atliekų sutvarkymo užduočių ataskaitos teikimo tvarkos aprašas (toliau – Tvarkos aprašas) nustato šių ataskaitų duomenų rengimo ir teikimo tvarką.

2. Tvarkos aprašas parengtas siekiant užtikrinti mokesčio už aplinkos teršimą apmokestinamųjų gaminių ir pakuotės atliekomis administravimą, vadovaujantis Lietuvos Respublikos atliekų tvarkymo įstatymo 3425 straipsnio 1 dalimi ir Gaminių ir (ar) pakuočių atliekų sutvarkymą įrodančių dokumentų išrašymo tvarkos aprašo, patvirtinto Lietuvos Respublikos aplinkos ministro 2013 m. gegužės 20 d. įsakymu Nr. D1-359 „Dėl Gaminių ir (ar) pakuočių atliekų sutvarkymą įrodančių dokumentų išrašymo tvarkos aprašo patvirtinimo“, 44 punktu.

3. Šiuo Tvarkos aprašu turi vadovautis atliekų tvarkytojai, turintys teisę išrašyti gaminių ir (ar) pakuočių atliekų sutvarkymą įrodančius dokumentus (toliau – Tvarkytojas), ir (ar) gaminių ir (ar) pakuočių atliekų tvarkymo organizavimo licenciją turinčios organizacijos, kurios savo nariams paskirsto iš Tvarkytojų gautus gaminių ir (ar) pakuočių atliekų sutvarkymą įrodančius dokumentus (toliau – Organizacija).

4. Tvarkos apraše vartojamos sąvokos atitinka Lietuvos Respublikos atliekų tvarkymo įstatyme vartojamas sąvokas.

II SKYRIUS

IŠRAŠYTŲ GAMINIŲ IR (AR) PAKUOČIŲ ATLIEKŲ SUTVARKYMĄ ĮRODANČIŲ DOKUMENTŲ ATASKAITOS TEIKIMO ELEKTRONINIU BŪDU TVARKA

5. Tvarkytojas praėjusių kalendorinių metų Išrašytų gaminių ir (ar) pakuočių atliekų sutvarkymą įrodančių dokumentų ataskaitą (toliau – Tvarkytojo ataskaita) teikia elektroniniu būdu, naudodamas Aplinkosauginių mokesčių kontrolės informacinę sistemą (toliau – IKS). Nuoroda į IKS pateikiama Aplinkos ministerijos interneto svetainėje.

6. Tvarkytojas teikia Tvarkytojo ataskaitą vadovaudamasis IKS vartotojo instrukcija.

7. Tvarkytojo ataskaitą pildo Tvarkytojo paskirtas darbuotojas. Tvarkytojas gali paskirti kelis darbuotojus Tvarkytojo ataskaitos pildymui. Tvarkytojo paskirtas darbuotojas turi būti užregistruotas IKS vartotoju.

8. Vartotojui prisijungimo vardas ir slaptažodis suteikiami vieną kartą ir yra atnaujinami (keičiami) vartotojui praradus (užmiršus, praradus prisijungimo vardo ir slaptažodžio slaptumo kontrolę) vartotojo prisijungimo vardą ir (ar) slaptažodį. Tvarkytojui atstovaujantis vartotojas registruojamas pateikiant prašymą šiame Tvarkos apraše nustatyta tvarka.

9. Tvarkytojas Aplinkos apsaugos agentūrai (toliau – Agentūra) raštu pateikia laisvos formos prašymą jo vardu registruoti vieną ar kelis vartotojus. Prašyme nurodomi šie duomenys:

9.1. Tvarkytojo pavadinimas, juridinio asmens kodas, buveinės adresas, telefono numeris ir elektroninio pašto adresas;

9.2. norimas užregistruoti vartotojų skaičius;

9.3. vartotojo vardas, pavardė, telefono numeris ir elektroninio pašto adresas;

9.4. ar prašoma užregistruoti naują vartotoją, ar prašoma atnaujinti jau registruoto vartotojo slaptažodį;

9.5. Tvarkytojo vadovo parašas.

10. Agentūra per 10 darbo dienų nuo prašymo gavimo dienos patikrina, ar prašyme pateikti visi reikalingi duomenys, ar Tvarkytojas įrašytas į Turinčių teisę išrašyti gaminių ir (ar) pakuočių atliekų sutvarkymą įrodančius dokumentus atliekų tvarkytojų sąrašą, ir prašyme nurodytu Tvarkytojo elektroninio pašto adresu informuoja Tvarkytoją, kad:

10.1. Agentūra neregistruoja vartotojo, nes prašyme pateikti duomenys yra netikslūs ir (ar), Agentūrai paprašius, Tvarkytojas nepatikslino registravimui būtinų duomenų arba;

10.2. Agentūra registruoja vartotoją ir, naudodamasi IKS, jam tiesiogiai siunčia suteiktą prisijungimo vardą ir slaptažodį. Tvarkytojo vartotojas jam suteiktą prisijungimo vardą ir slaptažodį gauna elektroniniu paštu.

11. Tvarkytojas turi pateikti Tvarkytojo ataskaitą ne vėliau kaip per 30 dienų nuo ataskaitinio laikotarpio pabaigos.

12. Regiono aplinkos apsaugos departamentas (toliau – RAAD), kurio kontroliuojamoje teritorijoje yra registruota Tvarkytojo buveinė, naudodamasis IKS, per 5 darbo dienas informuoja Tvarkytojo ataskaitą pateikusį vartotoją apie Tvarkytojo ataskaitos gavimą.

13. Tvarkytojas, norėdamas patikslinti iki Tvarkytojo ataskaitos pateikimo termino paskutinės dienos pateiktą Tvarkytojo ataskaitą, kreipiasi į RAAD dėl Tvarkytojo ataskaitos atšaukimo. Patikslinta Tvarkytojo ataskaita pateikiama iki Tvarkytojo ataskaitos pateikimo termino paskutinės dienos. Po Tvarkytojo ataskaitos pateikimo termino pabaigos ataskaita netikslinama.

III SKYRIUS

IŠRAŠYTŲ PATVIRTINIMŲ APIE APMOKESTINAMŲJŲ GAMINIŲ IR (AR) PAKUOČIŲ ATLIEKŲ SUTVARKYMO UŽDUOČIŲ ĮVYKDYMĄ ATASKAITOS TEIKIMO ELEKTRONINIU BŪDU TVARKA

14. Organizacija praėjusių kalendorinių metų Išrašytų patvirtinimų apie apmokestinamųjų gaminių ir (ar) pakuočių atliekų sutvarkymo užduočių įvykdymą ataskaitą (toliau – Organizacijos ataskaita) teikia elektroniniu būdu, naudodama IKS. Nuoroda į IKS pateikiama Aplinkos ministerijos interneto svetainėje.

15. Organizacija teikia Organizacijos ataskaitą vadovaudamasi IKS vartotojo instrukcija.

16. Organizacijos ataskaitą pildo Organizacijos paskirtas darbuotojas. Organizacija gali paskirti kelis darbuotojus Organizacijos ataskaitos pildymui. Organizacijos paskirtas darbuotojas turi būti užregistruotas IKS vartotoju.

17. Vartotojui prisijungimo vardas ir slaptažodis suteikiami vieną kartą ir yra atnaujinami (keičiami) vartotojui praradus (užmiršus, praradus prisijungimo vardo ir slaptažodžio slaptumo kontrolę) vartotojo prisijungimo vardą ir (ar) slaptažodį. Organizacijai atstovaujantis vartotojas registruojamas pateikiant prašymą šiame Tvarkos apraše nustatyta tvarka.

18. Organizacija Agentūrai raštu pateikia laisvos formos prašymą jos vardu registruoti vieną ar kelis vartotojus. Prašyme nurodomi šie duomenys:

18.1. Organizacijos pavadinimas, juridinio asmens kodas, buveinės adresas, telefono numeris ir elektroninio pašto adresas;

18.2. norimas užregistruoti vartotojų skaičius;

18.3. vartotojo vardas, pavardė, telefono numeris ir elektroninio pašto adresas;

18.4. Organizacijai suteiktos licencijos numeris ir išdavimo data;

18.5. ar prašoma užregistruoti naują vartotoją, ar prašoma atnaujinti jau registruoto vartotojo slaptažodį;

18.6. Organizacijos vadovo parašas.

19. Agentūra per 10 darbo dienų nuo prašymo gavimo dienos patikrina prašyme pateiktus duomenis ir prašyme nurodytu Organizacijos elektroninio pašto adresu informuoja Organizaciją, kad:

19.1. Agentūra neregistruoja vartotojo, nes prašyme pateikti duomenys yra netikslūs ir (ar), Agentūrai paprašius, Organizacija nepatikslino registravimui būtinų duomenų arba;

19.2. Agentūra registruoja vartotoją ir, naudodamasi IKS, jam tiesiogiai siunčia suteiktą prisijungimo vardą ir slaptažodį. Organizacijos vartotojas jam suteiktą prisijungimo vardą ir slaptažodį gauna elektroniniu paštu.

20. Organizacija turi pateikti Organizacijos ataskaitą ne vėliau kaip per 50 dienų nuo ataskaitinio laikotarpio pabaigos.

21. Agentūra, naudodamasi IKS, per 5 darbo dienas informuoja Organizacijos ataskaitą pateikusį vartotoją apie Organizacijos ataskaitos gavimą.

22. Organizacija, norėdama patikslinti iki Organizacijos ataskaitos pateikimo termino paskutinės dienos pateiktą Organizacijos ataskaitą, kreipiasi į Agentūrą dėl Organizacijos ataskaitos atšaukimo. Patikslinta Organizacijos ataskaita pateikiama iki Organizacijos ataskaitos pateikimo termino paskutinės dienos. Po Organizacijos ataskaitos pateikimo termino pabaigos ataskaita netikslinama.

IV SKYRIUS

BAIGIAMOSIOS NUOSTATOS

23. Asmenys, pažeidę šio Tvarkos aprašo reikalavimus, atsako Lietuvos Respublikos įstatymų nustatyta tvarka.

______________